Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8525. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8499. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat l-opinjoni tal-Kumitat imwaqqaf skont l-Artikolu 29 tad-Direttiva 2010/13/UE, B'ittra tal-20 ta' Frar 2017, l-Ungerija nnotifikat lill-Kummissjoni dwar ċerti miżuri mittieħda skont l-Artikolu 14(1) tad-Direttiva 2010/13/UE. Il-Kummissjoni vverifikat, fi żmien tliet xhur minn meta waslitilha din in-notifika, li dawn il-miżuri huma kumpatibbli mal-liġi tal-Unjoni, b'mod partikolari fir-rigward tal-proporzjonalità tal-miżuri u t-trasparenza tal-proċedura ta' konsultazzjoni nazzjonali. Fl-istħarriġ tal-miżuri, il-Kummissjoni qieset id-dejta disponibbli dwar is-suq awdjoviżiv Ungeriż, b'mod partikolari fir-rigward tal-impatt fuq is-suq televiżiv. Il-lista tal-avvenimenti ta' importanza maġġuri għas-soċjetà ġiet elenkata mill-Ungerija b'mod ċar u trasparenti, wara konsultazzjoni pubblika estensiva. Abbażi ta' evidenza dettaljata u ta' ċifri dwar l-għadd ta' telespettaturi mwassla mill-awtoritajiet Ungeriżi, il-Kummissjoni vverfikat li l-lista ta' avvenimenti nominati li ġiet elenkata skont l-Artikolu 14(1) tad-Direttiva 2010/13/UE ssodisfat tal-anqas tnejn mill-kriterji li ġejjin li jitqiesu bħala indikaturi affidabbli tal-importanza tat-tali avvenimenti għas-soċjetà: (i) għandhom reżonanza ġenerali u speċjali fi ħdan l-Istat Membru, u mhumiex sinifikanti biss għal dawk li normalment isegwu l-isport jew l-attività konċernata; (ii) għandhom importanza kulturali distinta u ġeneralment rikonoxxuta għall-popolazzjoni tal-Istat Membru, b'mod partikolari bħala katalista għall-identità kulturali; (iii) l-involviment tat-tim nazzjonali fl-avveniment ikkonċernat fil-kuntest ta' kompetizzjoni jew turnew ta' importanza internazzjonali; u (iv) il-fatt li dak l-avveniment tradizzjonalment ixxandar fuq stazzjonijiet tat-televiżjoni bla ħlas u kien segwit minn udjenza televiżiva kbira. Il-lista notifikata ta' avvenimenti ta' importanza ewlenija għas-soċjetà fiha għadd ta' avvenimenti magħżula, li jitqiesu bħala avvenimenti ta' importanza ewlenija għas-soċjetà, bħall-Olimpjadi tas-Sajf u tax-Xitwa li jinvolvu s-sehem tat-tim nazzjonali Ungeriż jew xi atleta/i Ungeriż. Kif intwera mill-awtoritajiet Ungeriżi, l-Olimpjadi tas-Sajf u tax-Xitwa huma partikolarment popolari mal-pubbliku ġenerali, mhux biss ma' dawk li normalment isegwu avvenimenti sportivi. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-logħbiet tal-ftuħ, tal-kwarti tal-finali, tas-semifinali u tal-finali tat-Tazza tad-Dinja tal-Futbol tal-FIFA u tal-Kampjonat Ewropew tal-UEFA huma meqjusa wkoll bħala avvenimenti ta' importanza kbira għas-soċjetà. Kif intwera mill-awtoritajiet Ungeriżi, dawn l-avvenimenti għandhom reżonanza ġenerali u speċjali fl-Ungerija, għax huma partikolarment popolari mal-pubbliku ġenerali, mhux biss ma' dawk li normalment isegwu avvenimenti sportivi. Jinvolvu tim nazzjonali li jilgħab f'turnew internazzjonali ta' importanza ewlenija. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-lista tinkludi wkoll il-partiti kollha li t-tim nazzjonali Ungeriż tal-irġiel lagħab fit-Tazza tad-Dinja tal-FIFA u fil-Kampjonat Ewropew tal-UEFA, kif ukoll il-logħob tal-kwalifikazzjoni għal dawn l-avvenimenti u l-logħobiet ta' ħbiberija uffiċjali. Kif intwera mill-awtoritajiet Ungeriżi, dawn l-avvenimenti għandhom reżonanza ġenerali speċjali fis-soċjetà Ungeriża, mhux biss ma' dawk li normalment isegwu l-futbol. Jinvolvu tim nazzjonali li jilgħab f'turnew internazzjonali ta' importanza ewlenija. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-Finali taċ-Champions League tal-UEFA, u l-logħob tal-UEFA Champions League u tal-Europa League tal-UEFA bil-parteċipazzjoni ta' xi tim minn klabb Ungeriż huma meqjusa wkoll bħala avvenimenti ta' importanza kbira għas-soċjetà. Dawn l-avvenimenti għandhom reżonanza ġenerali u speċjali fis-soċjetà Ungeriża, peress li huma popolari mal-pubbliku inġenerali u mhux biss fost udjenzi tradizzjonali tal-partiti tal-futbol. Jinvolvu wkoll timijiet minn klabbs Ungeriżi li jilgħabu f'turnew internazzjonali ta' importanza ewlenija. Dawn l-avvenimenti jsegwuhom udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-partiti tal-Irġiel u tan-Nisa tal-Kampjonat Ewropew tal-Handball EHF bis-sehem tat-tim nazzjonali Ungeriż huma meqjusa wkoll bħala avvenimenti ta' importanza kbira għas-soċjetà. L-awtoritajiet Ungeriżi jsemmu li dawn għandhom reżonanza ġenerali speċjali fl-Ungerija li tmur 'il hinn mid-dilettanti ta' din id-dixxiplina sportiva. Dawn normalment jinvolvu l-parteċipazzjoni ta' xi tim nazzjonali Ungeriż u jiġbdu lejhom udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-lista tinkludi wkoll il-partiti kollha tal-EHF Champions League u tal-EHF Champions League tan-Nisa bis-sehem ta' timijiet minn klabbs Ungeriżi. Kif intwera mill-aworitajiet Ungeriżi, dawn l-avvenimenti għandhom reżonanza ġenerali speċjali fis-soċjetà Ungeriża, mhux biss ma' dawk li normalment isegwu l-handball. Jinvolvu timijiet minn klabbs Ungeriżi li jilgħabu f'turnew internazzjonali. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-partiti tal-FINA Water Polo World League tal-Irġiel u l-LEN Champion's League bis-sehem tat-tim nazzjonali Ungeriż ukoll tqiesu bħala avvenimenti ta' importanza kbira għas-soċjetà. L-awtoritajiet Ungeriżi jsemmu li dawn għandhom reżonanza ġenerali speċifika fl-Ungerija li mhix limitata biss għal dawk li ordinarjament isegwu dan l-isport. L-interess partikolari u estensiv huwa msaħħaħ mill-fatt li t-tim nazzjonali Ungeriż gawda minn suċċess konsiderevoli f'dawn it-turnej. Dawn jinvolvu t-tim nazzjonali li jilgħab f'turnew internazzjonalii. Dawn l-avvenimenti jsegwuhom udjenzi televiżivi kbar u tradizzjonalment jixxandru fuq kanali televiżivi mingħajr ħlas. Il-lista tinkludi wkoll il-Grand Prix tal-Formula One Ungeriż li jitqies bħala avveniment ta' importanza kbira għas-soċjetà. Kif intwera mill-aworitajiet Ungeriżi, dan l-avveniment għandu reżonanza ġenerali speċjali fis-soċjetà Ungeriża, mhux biss ma' dawk li normalment isegwu dan l-isport. Dan l-avveniment jsegwuh ukoll udjenzi televiżivi kbar u tradizzjonalment jixxandar fuq kanali televiżivi mingħajr ħlas. Il-miżuri magħżula ma jmorrux lil hinn minn dak li huwa neċessarju sabiex jintlaħaq l-għan imfittex, jiġifieri l-protezzjoni tad-dritt ta' informazzjoni u ta' aċċess wiesa' tal-pubbliku għax-xandir televiżiv ta' avvenimenti ta' importanza kbira għas-soċjetà. Din il-konklużjoni tqis il-metodi li skonthom se jixxandru l-avvenimenti inkwistjoni, id-definizzjoni ta' "xandar li jikkwalifika", ir-rwol tal-Kunsill tal-Midja Ungeriż fir-riżoluzzjoni ta' tilwim li jqum waqt l-implimentazzjoni tal-miżuri, u l-fatt li d-deċiżjoni li tistabbilixxi l-lista ta' avvenimenti se tapplika għal avvenimenti li għalihom il-kuntratti dwar drittijiet esklussivi jiġu konklużi wara li d-deċiżjoni tkun daħlet fis-seħħ. Għaldaqstant, jista' jiġi konkluż li l-effetti tad-dritt għall-proprjetà, kif previsti fl-Artikolu 17 tal-Karta Ewropea tad-Drittijiet Fundamentali, ma jmorrux lil hinn minn dak li hu intrinsikament marbut mal-inklużjoni tal-avveniment fil-lista prevista fl-Artikolu 14(1) tad-Direttiva 2010/13/UE. Għall-istess raġunijiet, il-miżuri Ungeriżi jidhru li huma proporzjonati sabiex jiġġustifikaw deroga mill-prinċipju fundamentali tal-libertà li jiġu pprovduti servizzi kif stipulat fl-Artikolu 56 tat-Trattat dwar il-Funzjonament tal-Unjoni Ewropea. L-interess pubbliku superjuri għandu jiżgura aċċess estensiv għall-pubbliku għal xandiriet ta' avvenimenti ta' importanza ewlenija għas-soċjetà. Barra minn hekk, il-miżuri Ungeriżi ma jikkostitwixxu l-ebda diskriminazzjoni jew esklużjoni mis-suq kontra xi xandara, detenturi tad-drittijiet jew operaturi ekonomiċi oħra ta' Stati Membri oħra. Il-miżuri magħżula huma, barra minn hekk, kompatibbli mar-regoli tal-kompetizzjoni tal-Unjoni. Id-definizzjoni tax-xandara li jikkwalifikaw għax-xandir tal-avvenimenti elenkati ssejset fuq kriterji oġġettivi, li jippermettu kompetizzjoni reali u potenzjali għall-akkwist tad-drittijiet biex jixxandru dawn l-avvenimenti. Barra minn hekk, l-għadd ta' avvenimenti magħżula mhuwiex tant sproporzjonat li jwassal għal tagħwiġ tal-kompetizzjoni fis-swieq downstream tat-televiżjoni mingħajr ħlas u tat-televiżjoni bi ħlas. Għaldaqstant, jista' jitqies li l-effetti tal-libertà tal-kompetizzjoni ma jmorrux lil hinn minn dak li hu intrinsikament marbut mal-inklużjoni tal-avveniment fil-lista prevista fl-Artikolu 14(1) tad-Direttiva 2010/13/UE. Il-Kummissjoni għarrfet lill-Istati Membri l-oħra dwar il-miżuri li ttieħdu mill-Ungerija, u ppreżentat ir-riżultati tal-verifika tagħha lill-Kumitat imwaqqaf skont l-Artikolu 29 tad-Direttiva 2010/13/UE. Il-Kumitat adotta opinjoni favorevoli, IDDEĊIEDIET KIF ĠEJ: Il-miżuri li għandhom jittieħdu mill-Ungerija, skont l-Artikolu 14(1) tad-Direttiva 2010/13/UE, u nnotifikati lill-Kummissjoni skont l-Artikolu 14(2) ta' dik id-Direttiva, huma kompatibbli mal-Liġi tal-Unjoni. Magħmul fi Brussell, it-8 ta' Mejju 2017. Il-Kunsill tal-Midja ħejja lista ta' avvenimenti ta' importanza kbira għas-soċjetà u l-metodu ta' kopertura għal avvenimenti individwali, kif ġej: avvenimenti tal-Olimpjadi tas-Sajf bil-parteċipazzjoni tat-Tim Nazzjonali Ungeriża jew xi atleta Ungeriż għandhom jixxandru permezz ta' xandira diretta sħiħa jew parzjali, filwaqt li avvenimenti tal-Olimpjadi tax-Xitwa bis-sehem tat-Tim Nazzjonali Ungeriża jew xi atleta Ungeriż għandhom jixxandru permezz ta' xandira differita sħiħa jew parzjali; il-partiti tal-ftuħ, il-kwarti tal-finali, is-semifinali u l-finali tal-Assoċjazzjoni Internazzjonali tal-Futbol (minn hawn 'il quddiem: FIFA) tat-Tazza tad-Dinja tal-Futbol tal-Irġiel u tal-Unjoni tal-Assoċjazzjonijiet tal-Futbol Ewropej (minn hawn 'il quddiem: UEFA) tal-Kampjonat Ewropew tal-Futbol tal-Irġiel għandhom jixxandru permezz ta' xandira diretta sħiħa; il-partiti li jinvolvu lit-Tim Nazzjonali tal-Futbol tal-Irġiel Ungeriż (inklużi dawk li ntlagħbu fit-Tazza tad-Dinja tal-FIFA u tal-Kampjonat Ewropew tal-UEFA, kif ukoll il-kwalifiki tal-imsemmija avvenimenti sportivi u partit ta' ħbiberija uffiċjali) għandhom jixxandru permezz ta' xandira diretta sħiħa; il-finali taċ-Champions League tal-UEFA, u l-partiti tal-UEFA Champions League u tal-Europa League li fihom xi tim minn klabb Ungeriż, bl-eċċezzjoni tal-partiti ta' kwalifikazzjoni, għandhom jixxandru permezz ta' xandira diretta sħiħa, filwaqt li l-partiti ta' kwalifikazzjoni jixxandru permezz ta' xandira differita sħiħa; il-partiti tal-Federazzjoni Internazzjonali tal-Handball (IHF) tal-Irġiel u tal-Kampjonat Dinji tal-Handball tan-Nisa u tal-Federazzjoni Ewropea tal-Handball (minn hawn 'il quddiem EHF) tal-Irġiel u tal-Kampjonat Ewropew tal-Handball tan-Nisa li bis-sehem tat-Tim Nazzjonali Ungeriż għandhom jixxandru permezz ta' xandira diretta sħiħa; il-logħbiet tal-Handball tan-Nisa u tal-Irġiel tal-EHF Champions League bis-sehem ta' xi tim minn klabb Ungeriż għandhom jixxandru permezz ta' xandira diretta sħiħa; l-avvenimenti tal--Kampjonat Dinji tal-Waterpolo tal-Irġiel tal-Federazzjoni Internazzjonali tal-Għawm (FINA) u l-Kampjonat Ewropew tal-Waterpolo tal-Irġiel tal-Assoċjazzjoni Ewropea tal-Għawm (LEN) bis-sehem tat-Tim Nazzjonali Ungeriż għandhom jixxandru permezz ta' xandira diretta sħiħa; il-Grand Prix tal-Formula Wieħed Ungeriż għandha tixxandar permezz ta' xandira diretta sħiħa. Il-fornitur tas-servizzi tal-midja li jkollu d-drittijiet esklussivi għal avveniment ta' importanza kbira għas-soċjetà (minn hawn 'il quddiem "id-Detentur MSP") jista' ma jxandarx b'xandira diretta, sakemm il-ħin tal-bidu tal-avveniment ta' importanza kbira (jew avveniment sportiv organizzat bħala parti minnu) jaqa' bejn 0.00 u 6:00 CET. F'dan il-każ id-Detentur MSP għandu jibda jxandar sa mhux aktar tard mid-21.00 CET tal-ġurnata kalendarja msemmija. Għal avvenimenti ta' importanza kbira li jinkludu diversi perjodi, xandira diretta ma tinkludix l-intermissjonijiet naturali ta' bejn il-perjodi. Jekk avveniment ta' importanza kbira huwa magħmul minn diversi partiti, logħob, programmi sportivi jew avvenimenti (sensiela ta' avvenimenti) li jidħlu f'xulxin, u biex b'hekk ma jkunx prattiku li jixxandruxandir simultanju fattibbli, għandu jkun fuq id-Detentur MSP d-diskrezzjoni dirett u b'mod sħiħ flimkien, id-Detentur MSP jiddeċiedi liema avveniment tas-serje jxandar b'mod dirett u sħiħ. Sa fejn ikun possibbli, id-Detentur MSP għandu jiżgura li, fi ħdan serje ta' avvenimenti, l-avvenimenti ta' rilevanza Ungeriża jixxandru b'mod dirett u b'mod sħiħ. Id-Detentur MSP jista' jxandar avveniment tas-serje mhux trażmess b'xandira diretta b'mod konformi mar-regoli li għandhom x'jaqsmu max-xandir differit. Jekk l-aħħar avveniment jinzerta bejn 0.00 u 19.00 CET, ix-xandira differita għandha tibda sa mhux aktar tard mill-22.00 CET tal-istess jum kalendarju. Jekk l-avveniment jispiċċa bejn 19.00 u 24.00 CET, ix-xandir għandu jibda mhux aktar tard minn tmien siegħat biss wara tmiem l-avveniment. Id-Dtentur MSP — b'qies tad-dritt tal-udjenza għal informazzjoni xierqa — jista' jvarja l-ħin tal-bidu ta' xandiriet differiti kif stipulat hawn fuq, bil-kundizzjoni li x-xandir għandu jibda, sa mhux aktar tard minn erbgħa u għoxrin siegħa wara t-tmiem tal-avveniment. Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għal kontinwazzjoni jew rikorrenza ta' dumping u ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jkollhom iċ-ċans li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Din in-notifika hija ppubblikata f'konformità mal-Artikolu 11(2) tar-Regolament (UE) 2016/1036. It-talba saret fit-30 ta' Marzu 2017 mill-Kumitat tad-Difiża tal-Industrija tat-Tubi tal-Azzar Mingħajr Saldaturi tal-Unjoni Ewropea ("ESTA" jew "l-applikant") f'isem il-produtturi li jirrappreżentaw aktar minn 25 % tal-produzzjoni totali tal-Unjoni ta' ċerti pajpijiet u tubi mingħajr saldaturi tal-ħadid jew l-azzar. It-talba hija msejsa fuq il-bażi li l-iskadenza tal-miżuri x'aktarx twassal għal kontinwazzjoni ta' dumping għall-Ukraina u rikorrenza ta' dumping għar-Russja u rikorrenza ta' dannu għall-industrija tal-Unjoni. L-allegazzjoni tal-probabbiltà ta' rikorrenza ta' dumping għar-Russja hija bbażata fuq paragun tal-prezz domestiku mal-prezz tal-esportazzjoni (fil-livell ta' kif joħroġ mill-fabbrika) tal-prodott taħt reviżjoni meta dan jinbiegħ għall-esportazzjoni lejn pajjiżi terzi, fid-dawl tal-assenza attwali ta' volumi sinifikanti ta' importazzjonijiet mir-Russja lejn l-Unjoni. L-allegazzjoni ta' probabbiltà ta' kontinwazzjoni tad-dumping għall-Ukraina hija bbażata fuq paragun tal-prezz domestiku mal-prezz tal-esportazzjoni (fil-livell ta' kif joħroġ mill-fabbrika) tal-prodott li qed jiġi rieżaminat meta jinbiegħ għall-esportazzjoni lejn l-Unjoni. Abbażi tal-paraguni ta' hawn fuq, li juru l-preżenza ta' dumping, l-applikant jallega li hemm probabbiltà ta' rikorrenza ta' dumping min-naħa tar-Russja u probabbiltà ta' kontinwazzjoni tad-dumping għall-Ukraina. L-applikant jallega li t-tneħħija tal-ħsara seħħet l-aktar minħabba l-eżistenza tal-miżuri u li kull rikorrenza ta' importazzjonijiet sostanzjali bi prezzijiet ta' dumping mill-pajjiżi kkonċernati aktarx twassal għal rikorrenza ta' ħsara lill-industrija tal-Unjoni jekk il-miżuri jitħallew jiskadu. Wara li ġie ddeterminat, b'segwitu għal konsultazzjoni mal-Kumitat stabbilit skont l-Artikolu 15(1) tar-Regolament bażiku, li teżisti biżżejjed evidenza biex jiġi ġġustifikat il-bidu ta' rieżami ta' skadenza, il-Kummissjoni b'dan tagħti bidu għal rieżami ta' skadenza skont l-Artikolu 11(2) tar-Regolament bażiku. Ir-rieżami tal-iskadenza se jiddetermina jekk huwiex probabbli li l-iskadenza tal-miżuri twassal għall-kontinwazzjoni jew għar-rikorrenza tad-dumping tal-prodott li qed jiġi rieżaminat li joriġina mill-pajjiżi kkonċernati, kif ukoll għall-kontinwazzjoni jew għar-rikorrenza ta' ħsara għall-industrija tal-Unjoni. L-investigazzjoni ta' kontinwazzjoni jew ta' rikorrenza ta' dumping se tkopri l-perjodu mill-1 ta' Lulju 2016 sat-30 ta' Ġunju 2017 ("il-perjodu tal-investigazzjoni ta' rieżami"). L-istħarriġ dwar ix-xejriet rilevanti għall-valutazzjoni tal-probabbiltà ta' kontinwazzjoni jew ta' rikorrenza ta' ħsara jkopri l-perjodu mill-1 ta' Jannar 2014 sa tmiem il-perjodu tal-investigazzjoni ta' rieżami ("il-perjodu kkunsidrat"). Minħabba li jidher li hemm potenzjalment għadd kbir ta' produtturi esportaturi fir-Russja u fl-Ukraina li huma involuti f'dan ir-rieżami tal-iskadenza, u sabiex titlesta l-investigazzjoni fl-iskadenzi statutorji, il-Kummissjoni tista' tillimita għal għadd raġonevoli l-produtturi esportaturi li jridu jiġu investigati billi tagħżel kampjun (dan il-proċess jissejjaħ ukoll "it-teħid ta' kampjuni"). It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb it-tagħrif li jidhrilha li huwa meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiżi kkonċernati, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun meħtieġ kampjun, il-produtturi esportaturi jintgħażlu abbażi tal-akbar volum rappreżentattiv ta' produzzjoni, bejgħ jew esportazzjonijiet li jistgħu raġonevolment jiġu investigati fiż-żmien disponibbli. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet tal-produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Sabiex tikseb l-informazzjoni li tqis li hija meħtieġa għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi magħżula biex ikunu fil-kampjun, lil kull assoċjazzjoni magħrufa tal-produtturi esportaturi, u lill-awtoritajiet tal-pajjiżi kkonċernati. Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor. Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu kkooperaw ("il-produtturi esportaturi li kkooperaw iżda mhux inklużi fil-kampjun"). Importaturi mhux relatati tal-prodott li qed jiġi rieżaminat mill-pajjiżi kkonċernati lejn l-Unjoni, inklużi dawk li ma kkooperawx fl-investigazzjoni(jiet) li wasslu għall-miżuri fis-seħħ, huma mistiedna jipparteċipaw f'din l-investigazzjoni. Minħabba l-għadd potenzjalment kbir ta' importaturi mhux relatati involuti f'dan ir-rieżami ta' skadenza u sabiex tlesti l-investigazzjoni fil-limitu tal-iskadenzi statutorji, il-Kummissjoni tista' tillimita għal għadd raġonevoli l-importaturi mhux relatati li se jkunu investigati billi tagħżel kampjun (dan il-proċess jissejjaħ ukoll "kampjunar"). It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat b'mod raġonevoli fiż-żmien disponibbli. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji li ntgħażlu għall-kampjun. Sabiex tikseb l-informazzjoni li jidhrilha li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika dwar l-għażla tal-kampjun, sakemm ma jkunx speċifikat mod ieħor. Sabiex jiġi stabbilit jekk hemmx il-probabbiltà ta' kontinwazzjoni jew ta' rikorrenza ta' dannu lill-industrija tal-Unjoni, il-produtturi fl-Unjoni tal-prodott li qed jiġi rieżaminat huma mistednin jieħdu sehem fl-investigazzjoni tal-Kummissjoni. Minħabba li hemm għadd kbir ta' produtturi tal-Unjoni involuti f'dan ir-rieżami ta' skadenza, u sabiex ittemm l-investigazzjoni fil-limitu tal-iskadenzi statutorji, il-Kummissjoni ddeċidiet li tillimita għal għadd raġonevoli l-produtturi tal-Unjoni li se jiġu investigati billi tagħżel kampjun (dan il-proċess jissejjaħ ukoll "kampjunar"). Il-kampjunar jitwettaq f'konformità mal-Artikolu 17 tar-Regolament bażiku. Il-produtturi tal-Unjoni u/jew l-assoċjazzjonijiet ta' produtturi tal-Unjoni kollha magħrufin se jiġu mgħarrfa mill-Kummissjoni dwar liema kumpaniji jkunu finalment intgħażlu biex jiġu inklużi fil-kampjun. Sabiex tikseb it-tagħrif li tqis li hu meħtieġ fl-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni magħżula fil-kampjun u lil kwalunkwe assoċjazzjoni magħrufa ta' produtturi tal-Unjoni. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika dwar l-għażla tal-kampjun, sakemm ma jkunx speċifikat mod ieħor. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefown u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew dment li n-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskritti stipulati, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament antidumping bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u s-sejbiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, sakemm il-parti interessata turi li biex tippreżenta t-tweġiba kif mitlub ikun iwassal għal piż żejjed mhux raġonevoli jew kost addizzjonali mhux raġonevoli. Il-parti interessata għandha tikkuntattja lill-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' punt ta' kuntatt bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet għal smigħ minn partijiet terzi. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta se jagħti wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost l-oħrajn, il-probabbiltà ta' kontinwazzjoni jew rikorrenza ta' dumping u d-dannu. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Billi dan ir-rieżami ta' skadenza qed jinbeda f'konformità mad-dispożizzjonijiet tal-Artikolu 11(2) tar-Regolament bażiku, il-konklużjonijiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jitħassru jew jinżammu skont l-Artikolu 11(6) tar-Regolament bażiku. Jekk xi parti interessata tqis li jkun iġġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami ta' dan it-tip, li jsir indipendentement mir-rieżami ta' skadenza msemmi f'din in-notifika, jistgħu jikkuntattjaw lill-Kummissjoni fl-indirizz mogħti hawn fuq. ☐ "Verżjoni Ristretta" (1) ☐ Verżjoni "Għall-ispezzjoni mill-partijiet interessati" (immarka l-kaxxa rilevanti) PROĊEDIMENT ANTIDUMPING DWAR L-IMPORTAZZJONIJIET TA' ĊERTI PAJPIJIET U TUBI MINGĦAJR SALDATURI, TAL-ĦADID JEW TAL-AZZAR, LI JORIĠINAW MIR-RUSSJA U L-UKRAINA INFORMAZZJONI GĦALL-GĦAŻLA TAL-KAMPJUN TAL-PRODUTTURI ESPORTATURI FIR-RUSSJA U L-UKRAINA Din il-formola hija mfassla biex tgħin lill-produtturi esportaturi fir-Russja u l-Ukraina jwieġbu t-talba għall-informazzjoni dwar il-kampjunar li saret fil-punt 5.2.1 tan-Notifika ta' Bidu. Kemm il-verżjoni "Ristretta" kif ukoll il-verżjoni "Għall-ispezzjoni mill-partijiet interessati" għandhom jintbagħtu lura lill-Kummissjoni kif stipulat fin-Notifika ta' Bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija L-indirizz Persuna ta' kuntatt L-indirizz tal-posta elettronika FATTURAT, IL-VOLUM TAL-BEJGĦ, IL-PRODUZZJONI U L-KAPAĊITÀ TAL-PRODUZZJONI Fir-rigward tal-prodott li qed jiġi rieżaminat kif definit fin-Notifika ta' Bidu u li joriġina mill-pajjiż ikkonċernat, għall-perjodu tal-investigazzjoni ta' rieżami definit fit-Taqsima 5.1 tan-Notifika, indika l-bejgħ għall-esportazzjoni lejn l-Unjoni għal kull wieħed mit-28 Stat Membru (2) separatament u kumplessivament, il-bejgħ bl-esportazzjoni lejn il-bqija tad-dinja (bħala total u l-ħames l-ikbar pajjiżi importaturi), il-bejgħ domestiku, il-produzzjoni u l-kapaċità ta' produzzjoni. Indika liema munita qed tintuża. Fatturat, volum tal-bejgħ Valur fil-munita tal-kontabbiltà Speċifika l-munita użata Bejgħ f'esportazzjonijiet lejn l-Unjoni għal kull wieħed mit-28 Stat Membru separatament u kumplessivament, tal-prodott li qed jiġi rieżaminat, manifatturat mill-kumpanija tiegħek Bejgħ f'esportazzjonijiet tal-prodott li qed jiġi rieżaminat, manifatturat mill-kumpanija tiegħek lejn il-bqija tad-dinja Semmi l-ħames (5) pajjiżi li l-aktar jimportaw u agħti l-volumi u l-valuri rispettivi (1) (1) Dan id-dokument huwa għall-użu intern biss. Dan huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Il-Ftehim Antidumping). (2) It-28 Stat Membru tal-Unjoni Ewropea huma: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, u r-Renju Unit. Valur fil-munita tal-kontabbiltà Speċifika l-munita użata Il-bejgħ domestiku tal-prodott li qed jiġi rieżaminat, immanifatturat mill-kumpanija tiegħek (1) Żid ringieli addizzjonali jekk meħtieġ. Il-produzzjoni u l-kapaċità ta' produzzjoni Il-produzzjoni kumplessiva tal-kumpanija tiegħek tal-prodott li qed jiġi rieżaminat Il-kapaċità ta' produzzjoni tal-kumpanija tiegħek tal-prodott li qed jiġi rieżaminat L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi rieżaminat. Attivitajiet bħal dawn jistgħu jinkludu x-xiri tal-prodott li qed jiġi rieżaminat jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott li qed jiġi rieżaminat, iżda mhumiex limitati għal dawn biss. Isem u lokalità tal-kumpanija Attivitajiet Relazzjonijiet INFORMAZZJONI OĦRA Agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. IĊ-ĊERTIFIKAZZJONI Meta tipprovdi t-tagħrif ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-produtturi esportaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (1) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni jitqiesu bħala relalati jekk: (a) ikunu uffiċjali jew diretturi tan-negozju tal-persuna l-oħra; (b) ikunu soċji rikonoxxuti legalment fin-negozju; (c) ikunu min iħaddem u l-impjegat; terza persuna tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) wieħed minnhom direttament jew indirettament jikkontrolla lill-ieħor; (f) it-tnejn li huma jkunu direttament jew indirettament ikkontrollati minn terza persuna; (g) flimkien jikkontrollaw terza persuna, direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, „persuna" tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta skont il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). ☐ "Verżjoni Ristretta" (1) ☐ Verżjoni "Għall-ispezzjoni mill-partijiet interessati" (immarka l-kaxxa rilevanti) PROĊEDIMENT ANTIDUMPING DWAR L-IMPORTAZZJONIJIET TA' PAJPIJIET U TUBI MINGĦAJR SALDATURI, TAL-ĦADID JEW TAL-AZZAR, LI JORIĠINAW MIR-RUSSJA U L-UKRAINA INFORMAZZJONI GĦALL-GĦAŻLA TAL-KAMPJUN TA' IMPORTATURI MHUX RELATATI Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni marbuta mal-kampjunar li saret fil-punt 5.2.1 tan-Notifika ta' Bidu. Kemm il-verżjoni "Ristretta" kif ukoll il-verżjoni "Għal spezzjoni mill-partijiet interessati" għandhom jintbagħtu lura lill-Kummissjoni kif stipulat fin-Notifika ta' Bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija L-indirizz Persuna ta' kuntatt L-indirizz tal-posta elettronika IL-FATTURAT U L-VOLUM TAL-BEJGĦ Indika l-fatturat totali tal-kumpanija f'euro (EUR), u l-fatturat u l-piż jew il-volum tal-importazzjonijiet fl-Unjoni (2) u l-bejgħ mill-ġdid fis-suq tal-Unjoni wara l-importazzjoni mir-Russja u l-Ukraina, matul il-perjodu tal-investigazzjoni ta' rieżami, ta' pajpijiet u tubi tal-ħadid jew tal-azzar mingħajr saldaturi kif definit fin-Notifika ta' Bidu u l-piż jew il-volum korrispondenti. Fatturat totali tal-kumpanija tiegħek f'euro (EUR) Importazzjonijiet fl-Unjoni tal-prodott li qed jiġi rieżaminat Il-bejgħ mill-ġdid fis-suq tal-Unjoni wara l-importazzjoni mir-Russja u l-Ukraina tal-prodott taħt rieżami (1) Dan id-dokument huwa għall-użu intern biss. Dan huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Il-Ftehim Antidumping). (2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott li qed jiġi rieżaminat jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott li qed jiġi rieżaminat, iżda mhumiex limitati għal dawn biss. Isem u lokalità tal-kumpanija Attivitajiet Relazzjonijiet INFORMAZZJONI OĦRA Agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. IĊ-ĊERTIFIKAZZJONI Meta tipprovdi t-tagħrif ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-importaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (1) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni jitqiesu bħala relalati jekk: (a) ikunu uffiċjali jew diretturi tan-negozju tal-persuna l-oħra; (b) ikunu soċji rikonoxxuti legalment fin-negozju; (c) ikunu min iħaddem u l-impjegat; terza persuna tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) wieħed minnhom direttament jew indirettament jikkontrolla lill-ieħor; (f) it-tnejn li huma jkunu direttament jew indirettament ikkontrollati minn terza persuna; (g) flimkien jikkontrollaw terza persuna, direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, „persuna" tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). Din l-assoċjazzjoni tinkludi l-operaturi kollha tal-katina tal-IĠP "Jambon de Lacaune" (min irabbi, il-biċċier, il-manifattur ta' għalf, l-impjant ta' tqattigħ, il-proċessur, l-impjant ta' tfettit u tal-ippakkjar), u għaldaqstant huwa leġittimu li titlob l-emendi fl-ispeċifikazzjoni tal-prodott. Deskrizzjoni tal-prodott Prova tal-oriġini Metodu ta' produzzjoni Oħrajn: rabta, organu ta' spezzjoni Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata li trid titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkunx ġie ppubblikat dokument uniku (jew ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Il-paragrafu: "Il-prodotti għandhom jiġu identifikati permezz ta' tikketti li juru logo stabbilit mill-grupp. Huma biss dawk li jieħdu ħsieb il-maturazzjoni u operaturi oħra, awtorizzati fil-qafas tal-IĠP, li jistgħu jużaw il-logo fuq il-prodott tagħhom. Kull operatur li jikkummerċjalizza l-'Jambon de Lacaune' għandu jżżomm rekords ta' dan l-identifikatur. Dan il-konsum ta' tikketti għandu tkun jitqabbel perjodikament mal-għadd ta' unitajiet ta' bejgħ mibjugħa lill-konsumatur." jinbidel bil-paragrafu li ġej: "Kull operatur li jikkummerċjalizza l-'Jambon de Lacaune' għandu jżomm reġistri xierqa tal-IĠP u jqabbel perjodikament l-għadd ta' unitajiet ta' bejgħ lill-konsumatur mibjugħa mal-għadd ta' tikketti speċifiċi għall-IĠP 'Jambon de Lacaune'." Il-paragrafu: "Minbarra l-informazzjoni obbligatorja prevista mir-Regolament, it-tikketta għandu jkollha: L-isem tal-IĠP: 'Jambon de Lacaune'; Il-logo li ġej: Il-perjodu ta' żmien minimu ta' tnixxif/raffinar: 7 xhur, 9 xhur jew 12-il xahar" jinbidel bil-paragrafu li ġej: "Minbarra l-informazzjoni obbligatorja prevista mir-Regolament, l-ittikkettjar għandu juri ż-żmien minimu ta' tnixxif/raffinar: 7 xhur, 9 xhur jew 12-il xahar." It-tneħħija tal-logo tippermetti li jitneħħew ir-referenzi kollha għall-gruppi operaturi. Dan il-logo huwa trade mark kollettiva li ppermettiet li l-"Jambon de Lacaune" jiġi identifikat faċilment qabel ir-reġistrazzjoni tad-denominazzjoni bħala IĠP. Mindu saret ir-reġistrazzjoni, id-denominazzjoni "Jambon de Lacaune" ġiet protetta u identifikata b'mod ċar mill-konsumatur permezz tal-leġiżlazzjoni tal-Unjoni Ewropea li tipprevedi li jintwerew id-denominazzjoni u s-simbolu tal-Unjoni Ewropea fuq it-tikketta tal-prodotti IĠP. Id-dokument uniku ġie emendat sabiex tinżamm konsistenza mal-ispeċifikazzjonijiet. It-tneħħija tal-logo tal-grupp fil-parti "Tikkettar" tal-ispeċifikazzjonijiet iġġib magħha t-tneħħija tal-frażi "Għandha sservi ta' identifikatur tal-produzzjoni tal-'Jambon de Lacaune'" fit-taqsima li għandha x'taqsam mar-rabta. Ma għadux meħtieġ li ssir referenza għal-logo, u lanqas għall-utilità tiegħu qabel ir-reġistrazzjoni tad-denominazzjoni bħala IĠP fir-rekords storiċi tal-istrateġija kollettiva. Ir-referenza għall-Annessi ġiet integrata fil-parti "Rabta". L-ispeċifikazzjonijiet attwali fihom il-lista tal-annessi iżda ma ġewx referenzjati fil-paragrafi rilevanti. Dan in-nuqqas issa ġie korrett. Organu ta' spezzjoni: Id-dettalji ta' kuntatt tal-korp ta' kontroll ġew mibdula ma' dawk tal-awtorità kompetenti ta' kontroll. L-għan ta' din l-emenda huwa biex tiġi evitata l-emenda tal-ispeċifikazzjonijiet fil-każ ta' bidla fil-korp ta' kontroll. Klassi 1.2 prodotti tal-laħam (imsajra, immellħa, affumikati, eċċ.) Il-"Jambon de Lacaune" huwa perżut ippreżervat b'forma ttundjata, mimlija u regolari li tibqa' testendi gradwalment sas-sieq. Jista' jkun hemm saff irqiq ta' lewn abjad ikanġi fil-krema li jkopri l-parti tad-dgħif. Lewn il-ġilda fuq barra huwa ambra b'xi sfumaturi aktar skuri. Fil-wiċċ jista' jkun hemm xi kristallizzazzjoni tal-melħ. Il-qatgħa tal-"Jambon de Lacaune" għandha proporzjonijiet u daqs regolari. Lewn id-dgħif huwa uniformi, aħmar jgħajjat ikanġi fl aħmar skur u jista' jkun kemmxejn imraħħam. Ix-xaħam tal-qoxra huwa kumpatt, għandu lewn abjad u huwa għoli madwar 1 sa 2 cm bi ftit sfumaturi fir-roża. Il-konsistenza tal-"Jambon de Lacaune" hija tarija, ratba u maħlula. It-togħma mielħa, imsejħa "pointe de sel", hija preżenti iżda b'mod moderat minħabba t-tmelliħ bil-melħ tal-baħar. Il-"Jambon de Lacaune" għandu riħa u togħma tipika ta' laħam imnixxef raffinat, b'aromi ekwilibrati.. Il-preparazzjoni aromatizzanti magħmulha l-iktar mill-bżar aħmar, iz-zokkor u s-salnitru, għandha togħma delikata u m'għandhiex it-togħma "normali" ta' perżut immellaħ u mnixxef. Il-"Jambon de Lacaune" qatt ma jiġi affumikat. Iż-żmien totali biex jiġi proċessat ivarja skont il-piż tal-perżut frisk. Il-"Jambon de Lacaune" jista' jinbiegħ f'dawn il-forom li ġejjin: perżut sħiħ bl-għadma (imsejħa "bl-għadma"); perżut sħiħ mingħajr għadma; bin-nofs, bil-kwart jew mqatta'. It-tismin tal-majjal (għal ħnieżer ta' iktar minn 25 kg) huwa kkaratterizzat minn dieta li fiha mill-inqas 60 % ta' ċereali, prodotti taċ-ċereali u żrieragħ tal-legumi. Il-kontenut massimu tal-aċidu linolejku fl-ikel għandu jkun ta' 1,9 % tal-materja niexfa. Il-perżut frisk għandu jkollu dawn il-karatteristiċi li ġejjin: irid ikun esklussivament frisk (il-perżut iffriżat huwa pprojbit); ikollu piż minimu ta' 9 kg; ikollu qatgħa tonda, mingħajr grass, bil-ġilda mirquma fuq in-naħa ta' ġewwa kemmxejn lejn il-qasba tas-sieq, bin-nadka parzjalment imneħħija, bis-sieq maqtugħa jew isserrata minn mal-ġog. It-tirqim m'għandux ikun aktar minn 6 cm direttament fuq ras l-għadma tal-koxxa; b'kisja ta' xaħam abjad u ta' konsistenza soda, fejn il-ħxuna tal-qoxra direttament taħt ras l-għadma tal-koxxa hija mill-inqas 10 mm (inkluża l-ġilda); u fejn il-kulur tal-laħam dgħif jikkorrispondi man-noti 2, 3, 4 jew 5 fuq l-iskala Ġappuniża; L-istadji tal-ipproċessar tal-perżut (it-tmelliħ) fi tmiem il-maturazzjoni tiegħu iseħħu fiż-żona ġeografika. It-tikkettar tal-prodott għandu jinkludi b'mod obbligatorju t-tul ta' żmien minimu ta' tnixxif/raffinar: 7 xhur, 9 xhur jew 12-il xahar. Iż-żona ġeografika hija magħmula minn dawn il-11-il muniċipalità li ġejjin, tad-dipartiment ta' Tarn: Barre, Berlats, Escroux, Espérausses, Gijounet, Lacaune, Moulin Mage, Murat-sur-Vèbre, Nages, Senaux, Viane. Iż-żona ġeografika tal-produzzjoni tal-"Jambon de Lacaune", tirrappreżenta parti kbira miiż-żona muntanjuża ta' Lacaune. Din tifforma baċir li jinsab lejn il-Lvant-Punent li huwa l-baċir tax-xmara Gijou. Il-konfini tagħha fin-Nofisnhar hija ż-żona muntanjuża minn Montgrand sa Montalet li tilħaq għoli ta' 1 200 m u fit-Tramuntana hemm żona muntanjuża sekondarja li hija għolja madwar 1 000 m minn Roquecézière sal-quċċata ta' Merdélou, li tgħaddi mill-għolja ta' Sié. Dawn iż-żewġ barrieri fiżiċi joħolqu baċir topografiku li fih jalternaw l-influwenzi tal-klima Oċenika u dik Mediterranja. Barra minn hekk, minħabba l-altitudni tagħha, iż-żona ġeografika hija wkoll soġġetta għall-klima tal-muntanji. Minħabba f'dawn it-tliet fatturi, il-klima taż-żona hija kkaratterizzata minn: xita qawwija u xita mqassma tajjeb matul is-sena kollha; temperatura medja relattivament baxxa u varjazzjonijiet baxxi tat-temperatura; alternazzjoni regolari tan-natura tar-riħ (direzzjoni, umdità) flimkien ma' varjabbiltà sostenzjali fit-temperatura u fl-umdità fl-istess jum. L-istorja tal-produzzjoni tal-"Jambon de Lacaune" toriġina mill-professjoni ta' "mazelier", li kienet stabbilita sew f'Lacaune fil-Medju Evu. Fil-lingwa ta' Occitane tfisser persuna li kienet tissagrifika l-baqar, in-nagħaġ u l-ħnieżer. Lejn is-Seklu Ħmistax, bl-ispeċjalizzazzjoni professjonali, dan it-terminu beda jintuża b'referenza għal xi ħadd li jbigħ il-laħam tal-majjal, dak li llum huwa tal-laħam. Illum, il-kompetenza ta' dawk li jieħdu ħsieb il-manifattura u l-maturazzjoni tal-laħam tidher ċara fid-diversi stadji ta' preparazzjoni tal-"Jambon de Lacaune". Għall-produzzjoni tal-"Jambon de Lacaune", dak li jieħu ħsieb il-maturazzjoni tal-laħam jagħżel perżut frisk li jrid ikollu piż minimu ta' 9 kg u ħxuna minima tal-qoxra tax-xaħam ta' 10 mm. Dawn huma karatteristiċi meħtieġa għat-tnixxif fuq żmien twil. Min jieħu ħsieb il-maturazzjoni tal-laħam imellaħ bil-melħ tal-baħar biss minħabba li l-forma tal-kristalli tiegħu mhijiex uniformi u allura jeħel aktar tajjeb mal-perżut, barra milli jippenetra malajr u b'mod effiċjenti fil-laħam u b'hekk it-tnixxif tal-perżut ikun iktar uniformi. L-għarfien f'dan ix-xogħol huwa rifless ukoll fid-dosaġġ tal-preparazzjoni aromatizzanti, li tikkonsisti l-aktar mill-bżar u fejn is-salnitru jintuża bħala l-uniku addittiv sabiex tinkiseb intensità aromatika moderata. F'kull fażi (it-tmelliħ, il-maturazzjoni, it-trattament bil-fwar, it-tnixxif, il-kisi bix-xaħam u r-raffinatura), il-manifattur jottimizza t-tul tal-istadji u tal-kundizzjonijiet tat-temperatura u tal-umidità skont kif jirreaġixxi l-perżut tiegħu fiċ-ċirkostanzi. Fl-apparat li jnixxef, isir monitoraġġ ta' kuljum tad-dehra u r-riħa tal-prieżet, b'mod partikolari l-kundizzjonijiet tat-tnixxif (it-temperatura u l-umdità tal-arja) sabiex jiġu evitati kwalunkwe inċidenti (formazzjoni ta' lega ħadra fuq il-wiċċ, qxur, moffa jew irwejjaħ xejn pjaċevoli, eċċ.). Fil-fatt, kull tip ta' teknika użata għat-tnixxif, sew jekk dak naturali inkella dak ventilat, ta' kuljum l-operatur irid jaddatta għall-varjazzjonijiet fit-temperatura u fl-umdità tal-arja esterna. L-etajiet differenti tal-provvista tal-prieżet kif ukoll ir-rata li bih jimtela l-apparat tat-tnixxif iridu jiġu kkunsidrati wkoll. Il-parti tad-dgħif tal-"Jambon de Lacaune" għandha lewn uniformi, aħmar jgħajjat li jkanġi fl-aħmar skur u tista' tkun kemmxejn imraħħma u jkollha saff irqiq ta' xaħam magħqud ta' lewn abjad b'xi sfumaturi roża. It-togħma tal-"Jambon de Lacaune" tiddistingwi ruħha permezz ta' intensità aromatika moderata, li tagħti togħma karatteristika ta' laħam imnixxef u togħma kemmxejn mielħa, imsejjaħ "pointe de sel". Ir-rabta kawżali tal-"Jambon de Lacaune" hija bbażata fuq l-istess kompetenzi tradizzjonali u mxerrda, tal-antenati, li jikkaratterizzaw il-kwalità tal-prodott li jagħtuh reputazzjoni b'saħħitha. Miż-żona ġeografika tal-"Jambon de Lacaune", ikkaratterizzata minn kundizzjonijiet ġeografiċi u klimatiċi tradizzjonalment tajbin għat-tnixxif, ġie żviluppat netwerk kbir ta' kumpaniji li jieħdu ħsieb il-maturazzjoni tal-laħam u li ilhom jippreżervaw dan l-għarfien għal bosta ġenerazzjonijiet. L-għażla bir-reqqa ta' prieżet friski tiggarantixxi li fi tmiem il-maturazzjoni dan ikollu saff ta' xaħam karatteristiku abjad u magħqud, b'xi sfumaturi roża. L-użanzi tal-antenati marbuta mal-kummerċ fir-reġjuni storiċi li jipproduċu l-melħ ifissru li fil-proċess tat-tmelliħ xorta għadu qed jintuża l-melħ tal-baħar minħabba l-karatteristiċi tiegħu li jiżguraw tnixxif uniformi u effettiv, u li lill-"Jambon de Lacaune" jagħtih it-togħma karatteristika tiegħu tal-"pointe de sel". Id-dożaġġ tal-preparazzjoni aromatizzanti, ikkaratterizzata minn predominanza ta' bżar u l-użu tas-salnitru bħala l-uniku addittiv, jagħmel parti mill-iżvilupp tal-espressjoni tat-togħma tipika tal-"Jambon de Lacaune", li hija togħma ta' laħam imnixxef b'intensità aromatika moderata. Ir-raffinar ta' minimu ta' 7 xhur kif ukoll il-kontroll tal-parametri tat-tnixxif skont l-għarfien tal-manifattur fiż-żona ġeografika, jippermetti li l-„Jambon de Lacaune" jilħaq il-maturità sħiħa tiegħu u jiżgura li jkun hemm l-istess lewn uniformi aħmar jgħajjat li jkanġi fl-aħmar skur, u jinżamm is-saff irqiq ta' xaħam abjad bl-isfumaturi roża. F'Marzu tal-1989, ir-rivista tal-LSA, iddistingwiet il-"Jambon de Lacaune" minn "perżut ta' kwalità għolja", bħala perżut li huma immanifatturat minn "kumpaniji li l-intenzjoni tagħhom hija li jipproduċu prodotti tajbin filwaqt li jżommu mat-tradizzjonijiet tal-manifattura ġejjin mill-antenati". L-istħarriġ dwar l-immaġni u r-reputazzjoni li sar fl-2011 wera li fir-reġjuni Midi-Pyrénées u Languedoc-Roussillon, 77 % mill-persuni li ġew mistoqsija, wieġbu li kienu jafu dwar il-perżut imnixxef, iz-zalzett u zalzett imnixxef prodott fiż-żona ġeografika ta' Lacaune u għaldaqstant jafferma r-reputazzjoni tajba tal-"Jambon de Lacaune", li huwa perċepit bħala "prodott lokali" u "prodott tradizzjonali". Dawk li jieħdu ħsieb il-maturazzjoni tal-laħam fiż-żona ġeografika regolarment jiġu ppremjati fil-Kompetizzjoni ġenerali agrikola ta' Pariġi. Mill-2010, ħames "Jambon de Lacaune" ingħataw premju: tlieta ngħataw midalja tal-bronż, wieħed midalja tal-fidda u ieħor midalja tad-deheb. (it-tieni subparagrafu tal-Artikolu 6(1) ta' dan ir-Regolament) Din l-assoċjazzjoni tinkludi l-operaturi kollha tal-katina tal-IĠP "Saucisson de Lacaune"/"Saucisse de Lacaune" (min irabbi, il-biċċier, il-manifattur ta' għalf, l-impjant ta' tqattigħ, il-proċessur, l-impjant ta' tfettit u tal-ippakkjar), u għaldaqstant huwa leġittimu li titlob l-emendi fl-ispeċifikazzjoni tal-prodott. Deskrizzjoni tal-prodott Prova tal-oriġini Metodu ta' produzzjoni Oħrajn: Rabta (link), organu ta' spezzjoni Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew dokument ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Il-paragrafu: "Il-prodotti għandhom jiġu identifikati permezz ta' tikketti li juru logo stabbilit mill-grupp. Huma biss dawk li jieħdu ħsieb il-maturazzjoni u operaturi oħra, awtorizzati fil-qafas tal-IĠP, li jistgħu jużaw il-logo fuq il-prodott tagħhom. Kull operatur li jikkummerċjalizza s-"Saucisson de Lacaune" jew is-"Saucisse de Lacaune" għandu jżżomm rekords ta' dan l-identifikatur. Dan il-konsum ta' tikketti għandu jitqabbel perjodikament mal-għadd ta' unitajiet ta' bejgħ mibjugħa lill-konsumatur." Jinbidel bil-paragrafu li ġej Kull operatur li jikkummerċjalizza s-"Saucisson de Lacaune" jew is-"Saucisse de Lacaune" għandu jżomm reġistri xierqa tal-IĠP u jqabbel perjodikament l-għadd ta' unitajiet ta' bejgħ lill-konsumatur mibjugħa mal-għadd ta' tikketti speċifiċi għall-IĠP "Saucisson de Lacaune"/"Saucisse de Lacaune" użati. Il-paragrafu 1: "Minbarra l-informazzjoni obbligatorja prevista mir-Regolament, it-tikketta għandu jkollha: Il-logo li ġej: jinbidel bil-paragrafu li ġej: "Minbarra l-informazzjoni obbligatorja prevista mir-Regolament, l-ittikkettjar għandu juri ż-żmien minimu ta' tnixxif/raffinar". It-tneħħija tal-logo tippermetti li jitneħħew ir-referenzi kollha għall-gruppi operaturi. Dan il-logo huwa trade mark kollettiva li ppermettiet li jiġi identifikati faċilment is- "Saucisson de Lacaune"/is-"Saucisse de Lacaune" qabel ir-reġistrazzjoni tad-denominazzjoni bħala IĠP. Mindu saret ir-reġistrazzjoni, id-denominazzjoni "Saucisson de Lacaune"/"Saucisse de Lacaune" ġiet protetta u identifikata b'mod ċar mill-konsumatur permezz tal-leġiżlazzjoni tal-Unjoni Ewropea li tipprevedi li jintwerew id-denominazzjoni u s-simbolu tal-Unjoni Ewropea fuq it-tikketta tal-prodotti IĠP. Id-dokument uniku ġie emendat sabiex tinżamm konsistenza mal-ispeċifikazzjonijiet. It-tneħħija tal-logo tal-grupp fil-parti "Tikkettar" tal-ispeċifikazzjonijiet iġġib magħha t-tneħħija tal-frażi "Għandha sservi ta' identifikatur tal-produzzjoni tas-"Saucisson de Lacaune"/"Saucisse de Lacaune"" fit-taqsima li għandha x'taqsam mar-rabta (link). Ma għadux meħtieġ li ssir referenza għal-logo, u lanqas għall-utilità tiegħu qabel ir-reġistrazzjoni tad-denominazzjoni bħala IĠP fir-rekords storiċi tal-istrateġija kollettiva. Tneħħew l-annessi fl-aħħar parti tal-Ispeċifikazzjonijiet billi dawn huma aċċessibbli permezz ta' link ipertest. Id-dettalji ta' kuntatt tal-korp ta' kontroll inbidlu b'dawk tal-awtorità kompetenti ta' kontroll. L-għan ta' din l-emenda huwa biex tiġi evitata l-emenda tal-Ispeċifikazzjonijiet fil-każ ta' bidla fil-korp ta' kontroll. Klassi 1.2 prodotti tal-laħam (imsajra, immellħa, affumikati, eċċ.) Is-"Saucisson de Lacaune" huwa salami mnixxef, ta' forma ċilindrika aktarx regolari, ippakkjat f'ġilda magħmula minn musrana naturali. Il-piż tiegħu jvarja minn 200 g għal aktar minn 2 kg. Huwa ppreżentat kif inhu, imdawwar f'xibka jew marbut bis-spag. Is-"Saucisse de Lacaune" huwa zalzett imnixxef, ta' forma ċilindrika regolari, ippakkjat f'ġilda magħmula minn musrana naturali. Jista' jinstab f'forom varji: zalzett milwi jagħti għat-tond: liwja f'forma ta' U, b'piż ta' bejn 200 g u 500 g; zalzett dritt, mhux għat-tond, b'piż ta' bejn 200 g u 500 g; zalzett "bastun", imgeżwer madwar bastun għat-tnixxif, huwa ppreżentat f'serje ta' ħoloq mingħajr numru jew piż speċifiċi. Is-"Saucisson de Lacaune"/is-"Saucisse de Lacaune" għandhom konsistenza li tvarja minn ratba ghal soda u kompatta. Meta z-zalzett jitfettet, biċċiet ta' laħam dgħif u xaħam huma viżibbli, karatteristika tal-ikkapuljar f'biċċiet kbar (minimu ta' 8 mm), mingħajr għeruq (tendons) jew qarquċa. Il-biċċiet tax-xaħam huma perfettament intatti, sodi u ta' lewn abjad. Il-laħam dgħif huwa kkaratterizzat minn lewn li jvarja minn aħmar għal aħmar skur. Is-"Saucisson de Lacaune"/is-"Saucisse de Lacaune" għandhom apparenza ftit li xejn xaħmija. Is-"Saucisson de Lacaune"/is-"Saucisse de Lacaune" għandhom aroma u togħma tipika ta' laħam imnixxef u mmaturat, b'nota li tixbah il-bżar kemxejn aċċentwata. L-intensità aromatika hija ħafifa. L-aroma u t-togħma ta' xaħam ma ttellifx it-togħmiet l-oħra. Is-"Saucisson de Lacaune" u s-"Saucisse de Lacaune" huma magħmula b'80 % u 70 % ta' laħam dgħif rispettivament. Il-proporzjon ta' laħam dgħif li jiġi mmaturat huwa mill-inqas 30 %. Il-ħwawar użati huma taħlita ta' melħ, bżar u noċemuskata. Iż-żieda ta' nitrat tal-potassju, fermenti lattiċi, zokkor u kisja ta' dqiq fil-wiċċ hija permessa. Il-proprjetajiet fiżiko-kimiċi tas- "Saucisson de Lacaune"/"Saucisse de Lacaune" huma kif ġej: livell ta' umdità meta jitneħħa x-xaħam (HPD): ≤ 52 % jew ≤ 56 % għal salami b'dijametru ikbar minn 70 mm; kontenut ta' xaħam (meta l-livell ta' umdità wara li jitneħħa x-xaħam ikun ta' 77 %): ≤ 20 %; l-ammont ta' kollaġen meta mqabbel mal-ammont ta' proteini: ≤ 13 %; kontenut totali ta' zokkor solubbli (meta l-livell ta' umdità wara li jitneħħa x-xaħam ikun ta' 77 %): ≤ 2 %; pH: ≥ 5,2 għal prodotti li jiżnu anqas minn 1 kg u ≥ 5,0 għall-prodotti li jiżnu aktar minn 1 kg. f'biċċa waħda, ittikkettata: bil-"waħdiet" jew ippakkjat f'boroż b'fetħiet kbar; f'boroż f'atmosfera protettiva; jew ippakkjati f'vakwu; imfettet: ippakkjat f'vakwu jew f'atmosfera protettiva, ħlief meta jintalab imqatta'. L-ikel għat-tismin għall-ħnieżer tar-refgħa b'piż ta' iktar minn 25 kg u majjali nisa, jikkonsisti f'minimu ta' 60 % ta' ċereali, prodotti bbażati fuq ċereali u żrieragħ tal-legumi. Il-kontenut massimu ta' aċidu linolejku huwa stabbilit għal 1,9 % ta' materja niexfa. Il-laħam immaturat użat fil-produzzjoni tas-"Saucisson de Lacaune"/"Saucisse de Lacaune" ġej minn ħnieżer nisa u ħnieżer tar-refgħa tqal b'karkassi li jiżnu aktar minn 120 kg. Il-bqija tal-laħam huwa majjal ġej minn ħnieżer b'karkassi li jiżnu 80 kg jew aktar. Ix-xaħam użat huwa xaħam tad-"dahar"; huwa ta' lewn abjad u iebes. Ix-xaħam taż-żaqq jista' jintuża wkoll fis-"Saucisse de Lacaune". F'każ li l-laħam u x-xaħam li jintużaw ikunu friski, jiġu kkapuljati sa mhux iktar tard minn sitt ijiem wara l-qatla. Jekk jintuża laħam iffriżat, l-iffriżar iseħħ mhux iktar tard minn 72 siegħa wara l-qatla. Il-laħam u x-xaħam huma maħżuna f'temperatura ta' – 18 °C jew inqas, għal mhux aktar minn 4 xhur. L-istadji mill-għażla tal-qatgħat sat-tqegħid fis-suq tas-"Saucisson de Lacaune"/"Saucisse de Lacaune", inklużi l-ikkapuljar, il-mili u l-maturazzjoni bi-sħana sa' tmiem il-fażi ta' tnixxif għandhom iseħħu fiż-żona ġeografika delimitata; Iż-żona ġeografika hija magħmula minn dawn il-11-il muniċipalità li ġejjin, tad-dipartiment ta' Tarn: Barre, Berlats, Escroux, Espérausses, Gijounet, Lacaune, Moulin Mage, Murat-sur-Vèbre, Nages, Senaux, Viane. Iż-żona ġeografika li fiha s-"Saucisson de Lacaune" u s-"Saucisse de Lacaune" huma prodotti tikkostitwixxi unità omoġenja fost il-muntanji ta' Lacaune. Din tifforma baċir li jinsab lejn il-Lvant-Punent li huwa l-baċir tax-xmara Gijou. Il-konfini tagħha fin-Nofisnhar hija ż-żona muntanjuża minn Montgrand sa Montalet li tilħaq għoli ta' 1 200 m u fit-Tramuntana hemm żona muntanjuża sekondarja li hija għolja madwar 1 000 m minn Roquecézière sal-quċċata ta' Merdélou, li tgħaddi mill-għolja ta' Sié. Dawn iż-żewġ barrieri fiżiċi joħolqu baċir topografiku li fih jalternaw l-influwenzi tal-klima Oċenika u dik Mediterranja. Barra minn hekk, minħabba l-altitudni tagħha, iż-żona ġeografika hija wkoll soġġetta għall-klima tal-muntanji. Minħabba f'dawn it-tliet fatturi, il-klima taż-żona hija kkaratterizzata minn: xita qawwija u xita mqassma tajjeb matul is-sena kollha; temperatura medja relattivament baxxa u varjazzjonijiet baxxi tat-temperatura; alternazzjoni regolari tan-natura tar-riħ (direzzjoni, umdità) flimkien ma' varjabbiltà sostenzjali fit-temperatura u fl-umdità fl-istess jum. Storikament, il-produzzjoni tas-"Saucisson de Lacaune"/"Saucisse de Lacaune" taf l-oriġini tagħha fil-kummerċ tal-"mazelier", li kien stabbilit sew f'Lacaune fil-Medju Evu. Fil-lingwa Oċċitana, dan it-terminu kien jiddeskrivi persuna li joqtol il-baqar, in-nagħaġ u l-ħnieżer. Lejn is-Seklu Ħmistax, bl-ispeċjalizzazzjoni professjonali, dan it-terminu beda jintuża b'referenza għal xi ħadd li jbiegħ il-laħam tal-majjal, dak li llum huwa tal-laħam. L-għarfien ta' dawk li jimmaturaw il-laħam huwa fundamentali biex jinħadem dan il-prodott "ħaj". Dan jirriżulta fuq diversi livelli. Dawk li jimmaturaw il-laħam jagħżlu, jippreparaw u jitħnu l-laħam u x-xaħam skont il-metodi tagħhom stess, it-tagħmir u l-kwalità tal-ingredjenti użati. Il-ħiliet tal-ikkapuljar tagħhom huma partikolarment rilevanti. Il-laħam matur huwa ppreferut, imħallat ma' perċentwal għoli ta' laħam dgħif. L-għarfien espert fl-użu ta' xfafar għat-tfettit u/jew għat-tqattigħ jirriżulta f'taħlita omoġenja. Din tal-aħħar tinkludi frak kbir, ta' daqs uniformi prodott minn magna tal-ikkapuljar b'minimu ta' 8 mm, jew bi kwalunkwe teknika oħra ta' tħin li tagħti l-istess dehra lill-ikkapuljat. It-tħawwir huwa sempliċi: melħ, bżar u, possibbilment, noċemuskata. Ma jintuża l-ebda addittiv għajr in-nitrat tal-potassju. It-taħlita hija ppakkjata biss f'ġilda magħmula minn musrana naturali. It-taħlita tiġi mmaturata bis-sħana u titnixxef, pass li jieħu mill-inqas għaxart ijiem għaz-zalzett imnixxef, u 18-il jum għall-prodotti oħra. Sabiex jiġi vverifikat li l-fermentazzjoni fil-forn għaddejja kif suppost, dawk responsabbli mill-immaturar iwettqu testijiet billi jħossu l-prodott b'idejhom. Meta jingħafas bl-idejn, il-konsistenza trid tkun soda u kompatta. F'kull pass tal-produzzjoni, dawk responsabbli mill-maturazzjoni jottimizzaw it-tul ta' kull stadju, kif ukoll il-kundizzjonijiet ta' temperatura u umdità, skont il-kundizzjoni tas-salami u z-zalzett. Fil-kmamar tat-tnixxif, isir monitoraġġ ta' kuljum li jikkontrolla d-dehra u l-aroma tal-prodotti, kif ukoll biex jinżammu taħt kontroll il-kundizzjonijiet ta' maturazzjoni, jiġifieri t-temperatura tal-arja u l-umdità, u b'hekk jiġu evitati irregolaritajiet waqt it-tnixxif. Tkun xi tkun it-teknika użata, u sew jekk il-kmamar tat-tnixxif humiex naturali u sew jew ivventilati, l-operaturi għandhom jadattaw għall-varjazzjonijiet fit-temperatura tal-arja u tal-umdità ta' barra. Dawn il-varjazzjonijiet jitkejlu kuljum. Is-"Saucisson de Lacaune"/is-"Saucisse de Lacaune" huma kkaratterizzatu minn laħam dgħif ta' lewn li jvarja minn aħmar sa aħmar skur, frak oħxon tal-istess daqs, b'dehra ta' laħam dgħif meta jitfettet. Huma jiddistingwu rwieħhom fuq il-pjan organolettiku permezz ta' intensità aromatika moderata u ekwilibrata, li ma tibdilx it-togħma naturali tal-laħam imnixxef raffinat kif ukoll konsistenza minn ratba ghal soda u kompatta, kemm meta tmissha kif ukoll fuq il-palat. Fl-aħħar nett, il-prodotti "Saucisson de Lacaune"/"Saucisse de Lacaune" jiddistingwu ruħhom minħabba li huma ppreżentati esklussivament f'ġilda magħmula minn musrana naturali. Ir-rabta kawżali tas-"Saucisson de Lacaune"/"Saucisse de Lacaune" hija bbażata fuq l-eżistenza ta' għarfien komuni bħala wirt tal-antenati u tradizzjonali, li jinfluwenza l-kwalità tal-prodott u jagħtih reputazzjoni tajba. Iż-żona ġeografika tas-"Saucisson de Lacaune"/"Saucisse de Lacaune", ikkaratterizzata mill-kundizzjonjiet ġeografiċi u klimatiċi li tradizzjonalment jiffavorixxu t-tnixxif rat l-iżvilupp ta' netwerk estensiv ta' negozji fl-immaturar tal-laħam, li wirtu l-għarfien ta' bosta ġenerazzjonijiet. Illum, metodi ta' produzzjoni tradizzjonali għadhom jużaw laħam immaturat. Il-proporzjon minimu ta' laħam dgħif huwa 80 % fil-produzzjoni tas-salami u 70 % għal taz-zalzett. Dan jagħti lill-laħam dgħif tas-"Saucisson de Lacaune"/"Saucisse de Lacaune" il-kulur karatteristiku tiegħu, li jvarja minn aħmar sa aħmar skur, kif ukoll id-dehra ta' laħam dgħif meta jitfettet. L-għarfien espert huwa evidenti wkoll fl-għażla tal-qatgħat ta' laħam, u fil-ħila tat-tħin biex jinkiseb frak oħxon. L-ippakkjar f'ġilda magħmul minn musrana naturali jagħti lis-"Saucisson de Lacaune"/"Saucisse de Lacaune" preżentazzjoni speċifika. L-intensità aromatika tal-prodotti "Saucisson de Lacaune"/"Saucisse de Lacaune" hija moderata minħabba n-nuqqas ta' ħwawar minbarra bżar u noċemuskata. Jeħtieġ ċertu għerf fl-ammont ta' ħwawar miżjud, kif ukoll fil-ġestjoni ta' kuljum tal-kmamar tat-tnixxif. Dan jippermetti li s-"Saucisson de Lacaune"/"Saucisse de Lacaune" kompletament immaturati jżommu it-togħma naturali ta' laħam imnixxef u mmaturat wara l-proċess kollu ta' maturazzjoni. Ħila fil-ġestjoni tal-maturazzjoni bis-sħana u t-tnixxif tgħin biex tinkiseb konsistenza minn ratba ghal soda u kompatta, kemm meta tmissha kif ukoll fuq il-palat. Fil-bidu tas-seklu 20, ir-reputazzjoni tas-"Saucisson de Lacaune"/"Saucisse de Lacaune" kienet diġà stabbiliet ruħha, meta M. Cousin faħħar il-laħmijiet immaturati tal-Hôtel Central de Lacaune fil-ktieb tiegħu — "Voyages gastronomiques au pays de France": "[...] kollezzjoni eċċellenti ta' laħmijiet imsajra tipiċi tal-pajjiż, magħmula mill-perżut u miz-zalzett li żġur ħaqqha din l-attenzjoni[...]". Is-"Saucisson de Lacaune"/is-"Saucisse de Lacaune" huma deskritti fil-kodiċi tal-1980 u l-1986 li jirregolaw il-laħam immaturat, il-proċess ta' maturazzjoni u l-laħam ippreżervat; Il-prodotti jidhru wkoll fl-inventarju tal-patrimonju kulinarju ta' Franza, taħt it-titolu "Midi-Pyrénées — produits du terroir et recettes traditionnelles" tal-1996. Studju li sar fl-2011 dwar ir-reputazzjoni u l-għarfien ta' dawn il-prodotti wera li 77 % tal-persuni mistħarrġa fir-reġjuni ta' Midi-Pyrénées u Languedoc-Roussillon huma familjari mal-perżut, mas-salami u maz-zalzett imnixxfa u mmaturati taż-żona ġeografika ta' Lacaune. Dan ikkonferma r-reputazzjoni tajba tas-"Saucisson de Lacaune"/"Saucisse de Lacaune" u l-perċezzjoni tagħhom bħala "prodotti lokali" u "prodotti tradizzjonali". Dawk li jieħdu ħsieb il-maturazzjoni tal-laħam fiż-żona ġeografika regolarment jiġu ppremjati fil-kompetizzjoni ġenerali agrikola ta' Pariġi. Mill-2012, is-"Saucisson de Lacaune"/is-"Saucisse de Lacaune" rebħu 13-il premju: ħames medalji tal-bronż, żewġ medalji tal-fidda u sitt medalji tad-deheb. (it-tieni subparagrafu tal-Artikolu 6(1) ta' dan ir-Regolament)
Extracted from C_214_2017.html